Document ID: /roh_data/filtered/fineweb-2-filterrobots_roh.jsonl.gz/237

Adina dapli bulieus esters en Svizra
- Venderdi, 23.9.2016, 13:28
En Svizra sa derasan adina dapli bulieus che n’èn betg indigens. Las raschuns èn la midada dal clima ed il commerzi global. Radund 300 sorts da bulieus importadas ha l’Institut federal per la perscrutaziun da guaud, naiv e cuntrada WSL documentà en lur emprim studi en chaussa.
Savens èn ils bulieus novs (ils neomycets) parasits da plantas selvatgas e da curtgin. Intgins fetschian gronds donns economics ed ecologics, uschia scriva il WSL. Intgins dals neomycets èn scuverts gia da ditg. Uschia per exempel il bulieu octopus ch'è oriund da l'Australia e frada da capiergna. El è vegnì cumprovà il 1942 per l'emprima giada en Svizra. Pir l'onn passà è vegnì scuvert però en il Tessin in chapeller (bulieu cun chapè) tropic oransch.
Trais quarts dals bulieus novs èn parasits e blers èn purtaders da malsognas. Inquietant saja l'extensiun sperta da scherms infectus, scriva ils experts.
RR novitads 14:00